Trelis/gawiki huggingface dataset:
Páirc Uí Chaoimh. Is staid spóirt í Páirc Uí Chaoimh gur leis an Cumann Lúthchleas Gael í. Baintear úsáid aisti don iománaíocht agus don pheil ghaelach, go háirithe do chluichí móra idir foirne Chorcaí agus contaetha eile. Tá sé lonnaithe i gCathair Chorcaí, Éireann, agus toilleadh 43,500 air. Tá ardán faoi iamh, ardán oscailte, agus dhá ardáin seasaimh taobh thiar gach cuaille báire. D’osclaíodh é go hoifigiúil ar an 6ú Meitheamh, 1976 ag Con Murphy, Uachtarán CLG ag an am. B’é an chéad staid riamh a dtógadh go speisialta do chluichí ghaelach; tógadh é ar shean-suíomh na faichí lúthchleasa i mBaile an Teampaill. 
Dúchas.
Fuair an staid a hainm tar éis Pádraig Ó Caoimh, rúnaí CLG idir 1929 agus 1964 agus aitheanta mar ailtire an nua-CLG. Tá an príomhardán ainmnithe tar éis Seán Mac Cárthaigh, an dara uachtarán den chumann a tháinig as Corcaigh.
Inniu.
Faoi láthair (2006), tá fonn ag an CLG i gCorcaigh an fearann in aice láimhe le Páirc Uí Chaoimh a cheannach ó Chumann Talmhaíochta na Mumhan. Tar éis na céime seo, tosóidh athchóiriú an staid a bheidh in ann freastal ar 55,000 daoine ina dhiaidh. Cuirfear leibhéal eile leis an ardán faoi iamh atá ann, agus gheobhaidh an chuid eile den staid díon. Tá gach cosúlacht ann go bhfaighidh an pháirc tuilsoilse cosúil le Páirc Uí Rinn, staid CLG eile in aice láimhe.
Penn-ar-Bed. Is é Penn-ar-Bed ("Finistère" as Fraincis) an 'Départment' is faide siar sa Bhriotáin. 
Suíomh.
Tá cósta an Aigéin Atlantaigh ar thrí thaobh di. Tá Contae Aodoù-an-Arvor suite ar a teorainn oirthuaiscirt agus tá Contae Mor-Bihan soir ó dheas di.
Ciallaíonn an t-ainm 'Ceann an Domhain' nó deireadh an domhain sa Bhriotáinis. Ar an dtaobh thuaidh di i sean-limistéar Leon, tá an cósta íseal den chuid is mó le tránna gainimhe. Tá aillte agus cuain domhain ar an gcósta thiar agus theas agus is ann atá limistéir ársa Bro-Gerne, a ainmníodh ó na daoine a lonnaigh san áit fadó as Corn na Breataine.
Cruthaíodh Penn-ar-Bed i ndiaidh Réabhlóid na Fraince nuair a aontaíodh Leon leis an gcuid is mó de sean-limistéar Bro-Gerne.
Daonra.
Sa bhliain 1999, bhí 852,418 duine ina gcónaí sa chontae, an 24ú líon is mó i measc "départments" na Fraince. Bhí 303,484 bailithe i mórchathair Bhrest ag an am.
Is i bPenn-ar-Bed is mó a labhraítear Briotáinis. Bíonn an-chuid féilte ann, go háirithe i rith an tsamhraidh. Sa bhliain 2008, d'fhreastail thart ar 4.7% de pháistí bunscoile Phenn-ar-Bed ar scoileanna dhátheangacha ina raibh an chuid is mó den teagasc trí mheán na Briotáinise. Déanann cuid de na daltaí i scoileanna eile staidéar ar an mBriotáinis freisin.
Bailte.
Cé gurb í Brest an chathair is mó i bPenn-ar-Bed, is í Kemper ("Quimper" as Fraincis) príomhchathair an réigiúin agus tá an-cháil ar photadóireacht "Faïence" atá bunaithe inti. Is ón bhfocal "kembraeg" a thagann ainm na cathrach. Ciallaíonn sé 'cumar' agus is ann a thagann trí abhainn, an Steir, Odet, agus an Jet le chéile. Tá ardeaglais naomh Corentin, a bhfuil dhá thúr uirthi agus dealbh den rí Gradlon ar muin capaill idir eatarthu. Tá nasc idir Kemper agus Luimneach in Éirinn. 
I dtuaisceart an régiúin tá Montroulez ("Morlaix" as Fraincis) a bhí tráth ina calafort tábhachtach d'fhoghlaithe mara, agus tá tarbhealach ollmhór don bhóthar iarainn crochta os cionn an bhaile ó tógadh é sa 19ú haois. 
Siar ó thuaidh ó Kemper tá baile iascaireachta Douarnenez, agus de réir an tseanchais is i mbá Douarnenez a bhí cathair Ys mar a raibh Gradlon ina rí, suite.
Eacnamaíocht.
Is í Brest ceann des na calafoirt is mó sa Fhrainc agus tá ionad mór de chuid chabhlach na Fraince suite inti freisin. Ba lárionad d'fhomhuireáin na Gearmáine í le linn an Dara Cogadh Domhanda. Is inti a thógadh an t-iompróir eitleán Francach, an Charles de Gaulle, ceann de na longa cogaidh is mó ar domhan. Bíonn féilte móra seoltóireachta i mBrest gach bliain. Tá nasc idir í agus Dún Laoghaire in Éirinn. 
Tá nasc farantóireachta idir Rosscoff agus Corcaigh, agus bailte i Sasana.
Talmhaíocht, próiseáil bia agus turasóireacht na tionscail eile is mó atá ann.
Ys. Ker-Ys, nó Ys, baile a bhí, de réir finscéalta na Briotáine, lonnaithe i gCuan Douarnenez, Penn-ar-Bed. Ba é an Rí Gradlon a thóg é dá iníon Dahut. 
Bhí Ys faoi leibhéal na farraige, agus í cosanta ag bábhún ón bhfarraige. Ba ag an rí a bhí aon eochair gheata an bhábháin, ach tháinig Sátan go Ys lá agus mheall sé iníon an rí, Dahut, chun an eochair a ghoid óna hathair. D'oscail sé geata na farraige ansin agus bádh an chathair. 
Níor tháinig slán ach an rí Gradlon, agus thréig sé a iníon ar chomhairle an naomh Guénolé. Bhunaigh Gradlon Kemper ansin agus nuair a fuair sé bás, cuireadh dealbh de ar muin capaill ar Ardeaglais Naomh Corentin, mar a sheasann sé go fóill. 
De réir na bhfinscéalta ba í Ys an chathair ba áille ar domhan, agus deirtear gur tugadh 'Paris' ar an gcathair sin mar go raibh sí cosúil le Ys ('Par-Ys'). 
Mar gheall ar go bhfuil láthair na cathrach chomh soiléir sin, agus go bhfuil bóithre Rómhánacha ag dul isteach sa bhfarraige sa cheantar, glactar leis go raibh cathair ann tráth i mBá Douarnenez, agus gur dócha gur bádh í sa 5ú haois. 
Nuair a foilsíodh bailiúchán amhrán de chuid na Briotáine, an Barzaz Breizh, in 1839, mhéadaigh cáil Ys, agus rinne Luminais pictiúr taibhseach ildaite de Gradlon i 1884.
Oileán Rhode. Stát i Stáit Aontaithe Mheiriceá is ea Oileán Rhode ( nó "State of Rhode Island" go hoifigiúil. Ainmníodh é "State of Rhode Island and Providence Plantations" roimh 2020). Suite i réigiún Sasana Nua in oirthuaisceart na tíre, is é Oileán Rhode an stát is lú i S.A.M. Is í Providence an phríomhchathair agus an chathair is mó, agus tá teorainneacha aici le Massachusetts, Connecticut, Nua-Eabhrac (teorainn mhuirí amháin) chomh maith le cósta ar an Aigéan Atlantach. Tugtar “An Stát Aigéin” ar Oileán Rhode toisc go bhfuil níos mó ná 400 míle de chósta aige. 
Rinne taiscéalaí na hIodáile Giovanni da Verrazzano iniúchadh ar an gceantar i 1524. Ansin i 1636, bhunaigh Roger Williams — fear a díbríodh as Coilíneacht Bhá Massachusetts in aice láimhe mar gheall ar a chreidimh reiligiúnacha — coilíneacht Rhode Island. Thabharfaí an réigiún mar láthair ina bhféadfadh daoine ó go leor reiligiún éagsúil cleachtadh go saor.
I 1776, ba é Rhode Island an chéad choilíneacht a dhearbhaigh neamhspleáchas ón mBreatain Mhór.
Teangacha.
De réir daonáireamh S.A.M. 2000, labhair 84% de dhaonra Oileán Rhode Béarla sa bhaile. Labhair 8.07% Spáinnis, 3.8% Portaingéilis, 1.96% Fraincis, agus 1.39% Béarla. Bhí príomhtheanga eile ag 0.78% don daonra.
Oklahoma. Is stát i ndeisceart Stáit Aontaithe Mheiriceá é Oklahoma. Cathair Oklahoma an phríomhchathair agus an chathair is mó, agus tá an stát ag críochantacht le Arkansas, le Missouri, le Kansas, le Colorado, le Nua-Mheicsiceo agus le Texas. 
Is é Oklahoma an 20ú stát is mó agus tá breis is 3.5 milliún duine ina gcónaí ann. Tagann an t-ainm ó theanga na Choctaw. Tugtar an leasainm The Sooner State air. Oklahomans a thugtar ar mhuintir an stáit. Aontaíodh Críoch Oklahoma agus Críoch Indiach ar an 16 Samhain 1907 chun Oklahoma a chruthú.
Ionsaithe 11 Meán Fómhair. Is éard a bhí i gceist le hIonsaithe 11 Meán Fómhair (9/11 mar a ghiorraítear uaireanta iad) ná sraith de cheithre ionsaí sceimhlitheoireachta ar Stáit Aontaithe Mheiriceá, réitithe ag na mbuíon Ioslamach sceimhlitheoireachta al-Qaeda, maidin dé Máirt, 11 Meán Fómhair, 2001. Maraíodh 2,977 duine, gortáiodh níos mó ná 25,000 agus cruthaíodh an iliomad fadhbanna sláinte fadtéarmacha de bharr na n-ionsaithe. Anuas ar sin, deineadh scríos mhillteach ó thaobh an bhonneagair agus na maoine de, ar chostas thart ar 10 billiún dollar.
D'fhuadaigh naoi sceimhlitheoir déag d'al-Qaeda ceithre eitleán ó aerfoirt éagula in iarthuaisceart na Stát Aontaithe agus California mar cheann scríbe ag gach aon cheann acu. Thuairteáil péire díobh ar dhá thúr an Ionaid Trádála Domhanda in Manhattan Íochtar agus leagadh chun talún iad araon taobh istigh de dhá uair an chloig. Dhírigh an 3ú eitleán ar an Peinteagán, ceanncheathrú Roinn Chosanta na tíre, i gContae Arlington, Virginia. Bhí an ceathrú cheann athdírithe i dtreo Washington, D.C. ag na bhfuadaitheoirí ach is cosúil go bhfuair paisinéirí an eitleáin an ceann is fearr orthu agus thit sé go talamh i ngort sa Stonycreek Township, Pennsylvania. 
Toradh na n-ionsaithe.
Nua-Eabhrac.
Maraíodh 246 daoine a bhí ar bord na heitleáin, gan na 19 sceimhlitheoirí a chur san áireamh. 
Thosaigh tinte sna túir den World Trade Center de bharr na n-ionsaithe. Bhí an túr theas ag dó ar feadh 52 nóiméad sular thit sé. Bhí an túr thuaidh ag dó ar feadh 102 nóiméad sular thit sé. Scriosadh an dá thúr. 
Thit foirgneamh eile in aice leis na túir, an "7 World Trade Center" ag 5:20PM an lá céanna. Ceaptar gur lagaíodh an foirgneamh seo nuair a thit na túir eile. 
Maraíodh 2606 duine ag an World Trade Center. Maraíodh 341 fir dóiteáin de chuid an Roinn Dóiteáin i Nua-Eabhrac.
Arlington.
Bualadh an taobh thiar den Pheinteagán. Bhuail an t-eitleán an talamh díreach ag an am céanna a bhuail sé an foirgneamh. 
Maraíodh 125 daoine ag an Peinteagán (70 sibhialtach agus 55 ball d'fhórsaí armtha SAM).
San iomlán.
Maraíodh 2997 daoine de bharr na n-ionsaithe, póilíní agus fir dóiteáin ina measc. 
Tar éis na n-ionsaithe.
D'ionsaigh fórsaí míleata na Stáit Aontaithe an Afganastáin i mí Dheireadh Fómhair, 2001. Bhí an Afganastáin faoi smacht an Talaban, grúpa antoisceach Ioslamach agus bhí roinnt ceannairí de chuid Al-Qaeda lonnaithe sa tír.
Wild Bill Hickok. Carachtar cáiliúil ón Iarthar Fiáin i Meiriceá ab ea Wild Bill Hickok (rugadh mar James Butler Hickok, 27 Bealtaine, 1837 – 2 Lúnasa, 1876).
Maraíodh é i 1837, agus cuireadh é in Deadwood, Dakota Theas.
Bagenal Harvey. Dlíodóir ab ea Beauchamp Bagenal Harvey, as caisleán Bargy, i gContae Loch Garman, a bhí ina bhall de na hÉireannaigh Aontaithe. 
Saol.
Bhí Harvey, in aois 36, i gceannas ar na sluaite ag Cath Ros Mhic Thriúin ar an 5ú lá de mí Meitheamh 1798. Tubaiste mór ba ea an cath sin do na Gaeil, agus cuireadh isteach go mór air nuair a maraíodh céad díliseoirí i ndiaidh na chatha. Chaill Harvey smacht ar an slua. 
Cúpla lá ina dhiaidh sin tháinig an tAthair Philip de Róiste i gceannas ina áit. 
Rinne Harvey iarracht éalú chun na Fraince, in éineacht le John Henry Colclough, . Bhí siad i bhfolach in uaimh in Oileáin na Sailtí sular gabhadh iad.
Bású.
Cuireadh triail ar Chornelius Grogan agus ar Bhagenal Harvey i mbaile Loch Garman ar an 27 Meitheamh. Daoradh chun báis iad an lá dár gcionn agus cuireadh iad chun bhás go díreach ar 28ú lá d'Iúil i 1798. Crochadh iad as droichead agus baineadh an cloigeann de na fir.
Lámh. Is ball den chorp é lámh atá ag deireadh na géaga. Baintear feidhm as láimhe chun greim a fháil ar rudaí. Bíonn ordóg agus ceithre mhéar ar gach lámh. Lúidín a ghlaoitear ar an méar is lú. Bíonn inge ar barr na méara agus na hordóige. Glaoitear bos ar an gcuid fhairsing den taobh istigh den lámh. Is iad na hailt an áit a fhásann na méara ón mbos. Glaoitear dorn ar lámh nuair atá na méara agus an ordóg druidte go daingean.
Ciotóg a ghlaoitear ar an lámh ar an ngéag chlé. Deasóg a ghlaoitear ar an lámh ar an ngéag dheas.
Páirc Uí Rinn. Is staid spóirt í Páirc Uí Rinn atá suite i mBaile an Teampaill, bruachbhaile in oirthear Chathair Chorcaí. 
Stair.
Flower Lodge ab ea an t-ainm bunaidh a bhí ar Pháirc Uí Rinn a bhí ina pháirc sacair ar imir roinnt maith foirne Chorcaí ón tosach den 20ú chéad. Go háirithe, bhí aghaidh na ndaoine ar Cork Hibernians', a d’éirigh go geal leis sna seascaidí agus na seachtóidí. Bhíodh an 'Lodge' go tráthrialta plódaithe, go speisialta nuair a d’imir Hibs i gcoinne Cork Celtic, foireann eile as an gcathair; briseadh ina gnó iad araon i 1977 agus 1979 faoi seach. Tháinig ionadúchán i 1984 nuair a thosaigh Cork City F.C. ag imirt ag Flower Lodge arís ach bhí orthu aistriú go Turner’s Cross i 1986 nuair a dhíol an Ancient Order of Hibernians, an t-úinéir, Flower Lodge do Cumann Lúthchleas Gael.
Athchóiriú.
Thug an CLG an t-ainm nua Páirc Uí Rinn ar an staid i gcuimhne Christóir Uí Rinn, an iománaí cáiliúil a d’imir le Corcaigh agus Fánaithe an Ghleanna, agus an iománaí is fearr dá raibh riamh ann. Is í Páirc Uí Rinn an dara staid is mó i gCathair Chorcaí, tar éis Páirc Uí Chaoimh, agus toilleadh 18,000 air. Nuair a cheannaigh an CLG an staid, bhí air na h-ardáin taobh thiar gach cuaille báire a leagan chun fad a chur leis an bpáirc féin mar is riachtanach do chluichí gaelach. Tá plean ann an toilleamh a mhéadú trí fadú an príomhardán agus ardáin seasaimh a chur isteach taobh thiar na cuaille báire. Ba í Páirc Uí Rinn an chéad staid CLG in Éirinn a bhfuair tuilsoilse.
Lee Harvey Oswald. B'é Lee Harvey Oswald (18 Deireadh Fómhair, 1939 – 24 Samhain, 1963) an duine a bhí cúisithe as feallmharú John F. Kennedy, 35ú Uachtarán na Stát Aontaithe ar 22 Samhain 1963, i nDallas, Texas. De réir an Chomisiúin Warren, mharaigh Oswald freisin an póilín J. D. Tippit ar an lá céanna. Mharaigh Jack Ruby Oswald féin ar 24 Samhain. 
Bíonn díospóireacht agus argóint ar siúl i gcónaí faoin eachtra seo, faoi na sonraí agus na cúiseanna. Dúirt Oswald féin nach raibh sé ach ina cheap milleáin, agus níor mharaigh sé éinne ar chor ar bith. Rialaigh an "House Select Committee on Assassinations" (HSCA), a chruinnigh idir 1976 agus 1979, go raibh Oswald ciontach. Ach, mhaígh siad freisin go raibh Oswald páirteach i dteoiric comhcheilge. Sa bhliain 2002, níor cheap ach 32% de na Meiriceánaigh go ndearna Oswald an jab ina aonar.
Baile an Teampaill. Is bruachbhaile de chuid Chorcaí é Baile an Teampaill atá suite in oirthear na cathrach cois Laoi idir Corcaigh agus an Charraig Dhubh. Uair dá raibh, bhí Baile an Teampaill ina shráidbhaile scartha ó Chorcaigh ach inniu tá sé ceangailte leis an gcathair.
An sráidbhaile.
Ritheann Bóthar na Dúcharraige tríd an sráidbhaile, ina bhfuil oifig an phoist, siopaí beaga, agus dhá theach tábhairne – "The Venue" agus "The Temple Inn" (ar a dtugtar "Longboats" go háitiúil). Tá Ionad Lavanagh suite i mBaile an Teampaill chomh maith, a thugann seirbhís do dhaoine corpéislinneacha, idir óg is aosta. Tá an-chuid saoráidí ag an ionad, lena n-áirítear linn snámha.
Spórt.
Tá Páirc Uí Rinn sa cheantar, chomh maith le Páirc Uí Chaoimh, iad araon úsáidte ag foirne Chorcaí san iomáint agus sa pheil. Tá Páirc Uí Rinn díreach in aice Temple Hill, an staid rugbaí ina n-imríonn Cork Constitution.
Stair.
Tá fothrach chaisleáin an Dúin Daingean suite i ngar do Pháirc Uí Chaoimh cois Laoi. Deirtear gur fhág William Penn, an té a bhunaigh Pennsylvania, é ar a shlí go Meiriceá i 1682. Deirtear chomh maith gur chaith Sir Walter Raleigh tréimhse beag ann roimh a thuras farraige deireanach don Indiacha Thiar i Lúnasa 1617. 
Bhí an t-ollamh George Boole, a chruth ailgéabar Boole, ina chónaí ann i rith an 19ú haois agus é ag obair i gColáiste na hOllscoile, Corcaigh. Lá amháin, shiúil sé na ceithre mhíle faoi bháisteach trom idir a chónaí agus an coláiste chun léacht a thabhairt. Fuair sé niúmóine ina dhiaidh agus d’éag sé i mí na Nollag 1864. 
Spriocanna eile.
In aice láimhe Páirc Uí Rinn feictear cairéal Bhaile an Teampaill atá tréigthe inniu ach a thug soláthar aolchloiche do Chathair Chorcaí leis na cianta. Tá páirceanna Chumann Talamhaíochta na Mumhain suite in aice le Páirc Uí Chaoimh – baintear úsáid astu do thaispeántais talmhaíochta.
Pennsylvania. Is stát i Meiriceá é Pennsylvania, atá suite in oirthuaisceart na tíre. Is comhlathas é, cosúil le Massachusetts, Virginia, agus Kentucky. Ba é Pennsylvania an dara stát a ghlacadh isteach san aontas, agus is é an 5ú stát is mó de réir daonra é. Úsáidtear an giorrúchán PA don phost.
Teangacha.
Bhí Béarla an phríomhtheanga do 90.15% do dhaonra Pennsylvania.
Wyoming. Stát i Stáit Aontaithe Mheiriceá é Wyoming. Is í Cheyenne an phríomhchathair agus an chathair is mó. An stát leis an daonra is lú atá ann ach an deichiú stát is mó ó thaobh achair de. Chuir Comhdháil na Stát Aontaithe Críoch Wyoming ar bun sa bhliain 1868 agus rinneadh stát de sa bhliain 1890. Uaireanta tugtar Stát an Chomhionannais mar leasainm ar Wyoming as cearta polaitiúla a bheith ag na mná ansin sula raibh siad acu in aon stát eile sa tír úd.
William Gladstone. Polaiteoir Briotanach ab ea William Ewart Gladstone, (29 Nollaig, 1809 – 19 Bealtaine, 1898). 
Thosaigh sé leis an bPáirtí Coimeádach, ach chuaigh sé isteach sa Pháirtí Liobrálach sa bhliain1859. 
Clú.
Ba chuid de na príomh-airí is láidre riamh é Gladstone. Bhí tionchar mór aige ar pholaiteoirí níos déanaí freisin, mar shampla Winston Churchill. 
Ba é Benjamin Disraeli a phríomh-namhaid i bpolaitíocht ag an am. 
Thug Charles Stewart Parnell agus an Páirtí Parlaiminteach na hÉireann tacaíocht do Gladstone agus dá pháirtí Liobrálach ar feadh tamaill. Ach sa bhliain 1885, tháinig an scannal "Maamtrasna" chun solais; dhiúltaigh Rialtas na Breataine fiosrúchán poiblí a ghairm, rud a chur dlús le turnamh Rialtas Liobrálach Gladstone, nuair a thacaigh Parnell agus na feisirí Éireannacha leis na Caomhaigh. Tugtar an ‘Maamtrasna Alliance’ ar an chomhghuaillíocht neamhghnách seo. 
Bhí Gladstone i gcumhacht arís sa bhliain 1886, Ritheadh An Chéad Bhille um Rialtas Dúchais na hÉireann ar 8 Aibreán 1886., Ach ní bhfuair sé faomhadh Theach na dTeachtaí. 
Bás.
Thug sé saol fada leis agus an tseanaois a mharaigh é ar 19 Bealtaine, 1898. Tugadh sochraid mhór bhreá dó, a thaisteal chuig Mainistir Westminster ar an Underground (District Line).
Macapá. Cathair sa Bhrasaíl is í Macapá. Tá sí suite ar an abhainn Amasón i dtuaisceart na tíre agus is í príomhchathair an Stát Amapá. Tá 397,913 duine ina gcónaí i Macapá agus 499,166 ina gcónaí sa cheantar cathrach. (daonáireamh 2010). Tá mianadóireacht tábhachtach i ngeilleagar na catharach. Is iad stán, iarann, ór, manganéis, adhmad, ola, agus iaisc chuid den earra easpórtála ón cheantar seo.
Santa Fe, Nua-Mheicsiceo. Príomhchathair Nua-Mheicsiceo, SAM is ea Santa Fe. Tá timpeall is 62,203 (2000) duine ina gcónaí sa chathair agus is é an príomhbhaile contae Contae Santa Fe. Tá Santa Fe suite 2,132 méadar thar leibhéal na farraige.
Pádraig Óg Ó Conaire. Scríbhneoir Éireannach é Pádraic Óg Ó Conaire, a rugadh i gContae na Gaillimhe sa bhliain 1893 agus a fuair bás i gCuan Chasla ar an 5 Lúnasa 1971.
Leabhair.
Thosaigh Ó Conaire ar an scríbhneoireacht agus é ina ógfhear agus lean sé den ealaín sin ar feadh beagnach seasca bliain: ghnóthaigh sé duais in Oireachtas na Gaeilge sa bhliain 1913 le gearrscéal. Foilsíodh an leabhar deiridh uaidh sa bhliain 1975, tamall tar éis a bháis. 
Lón léitheoireachta gan uaillmhian ardealaíonta a bhí i gceist aige lena chuid leabhar. Ach is foinse luachmhar eolais a shaothar faoin saol a chaith muintir Chonamara lena linn. 
Bhain Mícheál Ó Conghaile an-úsáid as scríbhneoireacht Phádraig Óig nuair a scríobh sé a shaothar taighde faoi shaol Chonamara agus faoin gcur síos a tugadh air i litríocht an cheantair.
Saol.
Rugadh Pádraic Óg Ó Conaire i Ros Muc, Contae na Gaillimhe sa bhliain 1893. Fuair sé a chuid bunscolaíochta ansin agus ghnóthaigh sé scoláireacht as sin le dul go Scoil Éanna, Ráth Fearnáin, an scoil a bhunaigh Pádraig Mac Piarais. 
Fuair sé teastas múinteora agus é fós ag freastal ar Scoil Éanna sa bhliain 1910. Múinteoir taistil a bhí ann ar feadh roinnt blianta ina dhiaidh sin i dTír Eoghain agus i Maigh Eo, in Uíbh Fháilí agus in áiteanna eile. Timpeall fiche bliain a chaith sé ar an obair sin. 
Sa bhliain 1913 chuir Seán T. Ó Ceallaigh faoi mhionn Bhráithreachas na Poblachta é agus ghlac sé páirt i gCogadh na Saoirse. 
Bhí Ó Conaire ina ollamh i gColáiste an Spidéil ar feadh naoi mbliana déag. 
Chaith Ó Conaire seacht mbliana fichead ina aistritheoir i dTeach Laighean ó 1931 go 1958, agus bhí sé ina léitheoir nuachta do Raidió Éireann chomh maith. 
Phós sé Anastasia O'Connell as Béal Átha na Muice i Maigh Eo i 1913. Ba sa bhaile sin a chónaigh sé go dtí go bhfuair sé an post mar aistritheoir i mBaile Átha Cliath. Bhí triúr mac aige, agus iníon a fuair bás go hóg. 
Fuair Ó Conaire bás tar éis dó éirí tinn agus é ag iascaireacht i gCuan Chasla lena mhac Piaras, ar an 5 Lúnasa 1971. Cuireadh i mBéal Átha na Muice é.
Saothar.
I measc na leabhar a scríobh sé tá: 
Rinne sé a lán aistriúchán freisin.
Benjamin Disraeli, an Chéad Iarla Beaconsfield. Polaiteoir Briotanach ba ea Benjamin Disraeli, an Chéad Iarla Beaconsfield, (21 Nollaig, 1804 – 19 Aibreán, 1881). Ghlac Disraeli páirt i rialtas na Ríochta Aontaithe ar feadh tríocha bliain agus dhá théarma caite aige ina Phríomh-Aire. Ba é an chéad duine de dhúchas Giúdach é sa phost seo. Ba bhall den Pháirtí Coimeádach é, agus bhunaigh sé an páirtí nua-aimseartha atá againn inniu.
Michael Schumacher. Is tiománaí Gearmánach Fhoirmle a hAon é Michael Schumacher. Rugadh i Hürth-Hermühlheim (cóngarach do Köln sa Ghearmáin) é ar 3 Eanáir, 1969. De réir staitisticí, is é an tiománaí is fearr riamh sa spórt, le seacht gcraobh domhanda, an méid is mó bua sna rásaí, agus leis an méid is mó cúirteanna is tapúla chomh maith. Maraon leis sin, is é an tiománaí is saibhre sa spórt.
Cosúil leis an méid is mó de na tiománaithe Foirmle a hAon, thosaigh sé ag tiomáint cairtíní go hóg, agus é ceathair go leith. Tar éis cúpla bliain ag rás sna cairtíní bhog sé ar aghaidh go Foirmle Ford in 1988. Ghlac sé páirt i bhFoirmle 3 Germánach, i bhFoirmle 3000 Seapánach agus i gCraobh Turas Carranna Gearmánach sula bhog sé go Foirmle a hAon sa bhliain 1991.
An chéad rás a bhfuair sé ná i Grand Prix na Beilge le foireann Eddie Jordan, ach níor fhan sé ann ach ar feadh tamaill go dtí gur shínigh sé le Benetton. Bhuaigh sé an chraobh dhomhanda leo in 1994 agus arís i 1995, go dtí gur bhog sé arís, an uair seo go Ferrari do shéasúr 1996. Thóg sé ceithre bliain air éirí ar ais go dtí an barr arís, ach sa bhliain 2000, bhuaigh sé an chraobh dhomhanda don tríú uair. Bhuaigh sé cúig chraobh i ndiaidh a chéile ó 2000 go 2004, go dtí gur chuir Fernando Alonso agus a Renault stop leis sa bhliain 2005.
D'éirigh Schumachar as an spórt ag deireadh an tséasúir 2006 agus ceapadh é mar chomhairleor do Ferrari.
Sa bhliain 2009, d'fhógair Ferrari go raibh Schumacher chun páirt a ghlacadh arís sa spórt mar ionadaí don tiománaí gortaithe, Felipe Massa, ach i ndeireadh na dála níor rásaigh Schumacher mar gheall ar ghortú muiníl a fuair sé i dtaisme gluaisrothair.
D'fhill Schumacher go Foirmle a hAon sa bhliain 2010 mar thiomanaí d'fhoireann Mercedes GP.